CELEX: 52014DP0109
Language: hu
Date: 2014-12-18 00:00:00
Title: Az Európai Parlament 2014. december 18-i határozata a 2014. május 15-i 2014/59/EU európai parlamenti és tanácsi irányelvet a szanálásfinanszírozási rendszerhez való előzetes hozzájárulás tekintetében kiegészítő 2014. október 21-i felhatalmazáson alapuló bizottsági rendelettel szembeni kifogás mellőzésére (C(2014)07674 – 2014/2923(DEA))

12.8.2016   
            
            
               HU
            
            
               Az Európai Unió Hivatalos Lapja
            
            
               C 294/109
            
         P8_TA(2014)0109
   Felhatalmazáson alapuló jogi aktus kifogásának mellőzése: a szanálásfinanszírozási rendszerhez való előzetes hozzájárulás
   Az Európai Parlament 2014. december 18-i határozata a 2014. május 15-i 2014/59/EU európai parlamenti és tanácsi irányelvet a szanálásfinanszírozási rendszerhez való előzetes hozzájárulás tekintetében kiegészítő 2014. október 21-i felhatalmazáson alapuló bizottsági rendelettel szembeni kifogás mellőzésére (C(2014)07674 – 2014/2923(DEA))
   (2016/C 294/38)
   
      Az Európai Parlament,
   
               —
            
            
               tekintettel C(2014)07674 – felhatalmazáson alapuló bizottsági rendeletre,
            
         
               —
            
            
               tekintettel a Bizottság 2014. november 18-i levelére, amelyben kéri az Európai Parlamenttől annak kinyilvánítását, hogy nem emel kifogást a felhatalmazáson alapuló bizottsági rendelettel szemben,
            
         
               —
            
            
               tekintettel a Gazdasági és Monetáris Bizottság által a Bizottsági Elnökök Értekezletének elnökéhez intézett 2014. december 16-i levélre,
            
         
               —
            
            
               tekintettel az Európai Unió működéséről szóló szerződés 290. cikkére,
            
         
               —
            
            
               tekintettel a hitelintézetek és befektetési vállalkozások helyreállítását és szanálását célzó keretrendszer létrehozásáról és a 82/891/EGK tanácsi irányelv, a 2001/24/EK, 2002/47/EK, 2004/25/EK, 2005/56/EK, 2007/36/EK, 2011/35/EU, 2012/30/EU és 2013/36/EU irányelv, valamint az 1093/2010/EU és a 648/2012/EU európai parlamenti és tanácsi rendelet (1), és különösen annak 103. cikke (7) és (8) bekezdésének, illetve 115. cikke (5) bekezdésének módosításáról szóló 2014. május 15-i 2014/59/EU európai parlamenti és tanácsi irányelvre,
            
         
               —
            
            
               tekintettel a Gazdasági és Monetáris Bizottság határozatra irányuló ajánlására,
            
         
               —
            
            
               tekintettel a 806/2014/EU európai parlamenti és tanácsi rendelet egységes alkalmazási feltételeinek az Egységes Szanálási Alaphoz való előzetes hozzájárulás tekintetében történő meghatározásáról szóló végrehajtási rendelettel kapcsolatos Tanácson belüli megállapodásra (COM(2014)0710),
            
         
               —
            
            
               tekintettel eljárási szabályzata 105. cikkének (6) bekezdésére,
            
         
               A.
            
            
               mivel a 2014/59/EU irányelv (a bankok helyreállításáról és szanálásáról szóló irányelv) 130. cikke arra kötelezi a tagállamokat, hogy 2015. január 1-jétől alkalmazzák az irányelvnek való megfeleléshez szükséges nemzeti intézkedéseket;
            
         
               B.
            
            
               mivel az irányelv alkalmazása érdekében a tagállamoknak biztosítaniuk kell, hogy a területükön engedélyezett érintett hitelintézetek és befektetési vállalkozások („az intézmények”) legalább évente hozzájárulást fizessenek (a bankok helyreállításáról és szanálásáról szóló irányelv 130. cikkének (1) bekezdése);
            
         
               C.
            
            
               mivel ezeket a hozzájárulásokat ki kell igazítani az intézmények kockázati profiljának megfelelően, egy felhatalmazáson alapuló bizottsági jogi aktusban rögzített kritériumokkal összhangban;
            
         
               D.
            
            
               a bankok helyreállításáról és szanálásáról szóló irányelv 103. cikkének (7) bekezdése felhatalmazza a Bizottságot arra, hogy felhatalmazáson alapuló jogi aktusokat fogadjon el annak részletes meghatározása céljából, mit jelent a hozzájárulásnak az intézmények kockázati profiljával arányos, a (2) bekezdésben említett kiigazítása, a cikkben felsorolt bizonyos kritériumok figyelembevételével;
            
         
               E.
            
            
               mivel az említett felhatalmazásnak való megfelelés érdekében 2014. október 21-én a Bizottság elfogadta a 2014. május 15-i 2014/59/EU európai parlamenti és tanácsi irányelvet a szanálásfinanszírozási rendszerhez való előzetes hozzájárulás tekintetében kiegészítő felhatalmazáson alapuló bizottsági rendeletet;
            
         
               F.
            
            
               mivel e felhatalmazáson alapuló rendelet a Parlament és a Tanács rendelkezésére álló ellenőrzési időszak lejártával csak akkor léphet hatályba, ha az ellen sem a Parlament, sem a Tanács nem emel kifogást, illetve ha ezen időszak lejárta előtt a Parlament és a Tanács egyaránt arról tájékoztatta a Bizottságot, hogy nem emel kifogást; mivel az ellenőrzési időszakot a bankok helyreállításáról és szanálásáról szóló rendelet 115. cikkének (5) bekezdése alapján az értesítés dátumától számított három hónapban, azaz 2015. január 21-ig terjedő időszakban állapították meg, és az további három hónappal meghosszabbítható;
            
         
               G.
            
            
               mivel a bankok helyreállításáról és szanálásáról szóló rendelet 2015. január 1-jéig megvalósuló, zökkenőmentes és időben történő végrehajtásához a nemzeti szanálási hatóságoknak a lehető leghamarabb, de legkésőbb 2015. január 1-jéig meg kell kezdeni a szanálásfinanszírozási rendszerhez való előzetes hozzájárulások kiszámolását és beszedését; mivel a kiszámítást és beszedést a fent említett felhatalmazáson alapuló rendelettel összhangban kell végrehajtani;
            
         
               H.
            
            
               mivel a felhatalmazáson alapuló rendeletnek ezért még 2014-ben, az F. preambulumbekezdésben említett ellenőrzési időszak lejárta előtt életbe kellene lépnie;
            
         
               I.
            
            
               mivel a 806/2014/EU európai parlamenti és tanácsi rendelet egységes alkalmazási feltételeinek az Egységes Szanálási Alaphoz való előzetes hozzájárulás tekintetében történő meghatározásáról szóló végrehajtási rendelettel kapcsolatos Tanácson belüli megállapodás – mely a Parlament informális közreműködésével született meg – összhangban van a fent említett felhatalmazáson alapuló rendelettel;
            
         
            
               1.
            
            
               kijelenti, hogy a felhatalmazáson alapuló bizottsági rendelettel szemben nem emel kifogást;
            
         
            
               2.
            
            
               utasítja elnökét, hogy továbbítsa ezt a határozatot a Tanácsnak és a Bizottságnak.
            
         
      (1)  HL L 173., 2014.6.12., 190. o.